Store (hannene opptil 9 centimeter), avlange, blanke hjortebiller. Som vanlig i denne gruppen har hannene mer eller mindre forstørret hode og kjever. I denne slekten er hode og pronotum vanligvis blankt svarte, dekkvingene ofte mer eller mindre brungule, gjerne med en svart kile i midten. Et godt kjennetegn kan være at hannenes hode har en tydelig tann på sidene bak fasettøynene. Hos noen arter finnes det flere ulike former med hensyn på formen på hannens kjever (polymorfi).